Nr. C 139/60 De Europæiske Fællesskabers Tidende 30. 5. 88 
Forslag til Rådets forordning (EØF) om ændring af forordning (EØF) nr. 989/84 om indførelse af 
en ordning med garantitærskler for visse produkter forarbejdet på basis af frugt og grønsager 
(88/C 139/51) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved artikel 2 i Rådets forordning (EØF) nr. 426/86 (*), 
senest ændret ved forordning (EØF) nr. 3909/87 (2), blev 
der indført en ordning med produktionsstøtte til visse 
sorter tørrede druer; 
afsætningen af tørrede druer af sorterne »Moscatel« i 
Spanien og Portugal vil kunne blive forstyrret af konkur­
rencen fra sultanas og korender, hvortil Fællesskabet yder 
produktionsstøtte; disse druer bør derfor også omfattes af 
støtteordningen i forbindelse med den fælles markedsord­
ning for produkter forarbejdet på basis af frugt og 
grønsager; 
for at kunne koncentrere udbuddet med henblik på en 
korrekt forvaltning af produktionen bør det derfor 
bestemmes, at der i princippet indgås kontrakter om 
levering af råvarer mellem på den ene side producentorga­
nisationerne eller godkendte foreninger heraf og på den 
anden side forarbejdningsvirksomhederne eller deres 
sammenslutninger eller foreninger; 
for tørrede druer af sorterne »Moscatel« bør der også tages 
hensyn til den handelspraksis, der gør sig gældende for de 
øvrige sorter tørrede druer, for hvilke der ydes støtte, og 
som går ud på, at en del af produktionen skal vrages, for at 
den færdige vare kan være af tilfredsstillende kvalitet; også 
for disse forarbejdede tørrede druer bør derfor fastsættes 
(!) EFT nr. L 49 af 22. 2. 1986, s. 1. 
(2) EFT nr. L 370 af 30. 12. 1987, s. 20. en passende procentdel, som tager hensyn til de mængder, 
der ikke skal forarbejdes — 
UDSTEDT FØLGENDE FORORDNING: 
Artikel 1 
I forordning (EØF) nr. 426/86 foretages følgende ændrin­
ger: 
1. Efter artikel 3, stk. 2, indsættes: 
»2a. Med hensyn til tørrede druer af sorterne 
»Moscatel« indgås de i stk. 1 omhandlede kontrakter i 
princippet mellem på den ene side producentorganisa­
tionerne eller deres anerkendte foreninger og på den 
anden side forarbejdningsvirksomhederne eller deres 
sammenslutninger eller foreninger.« 
2. Artikel 6, stk. 2, affattes således: 
2. Med hensyn til sultanas, korender og tørrede druer 
af sorterne »Moscatel« udbetales støtten kun til de 
forarbejdningsvirksomheder, der ikke har forarbejdet 
en vis mængde tørrede druer af disse sorter til salg og 
ikke senere vil gøre dette, idet nævnte uforarbejdede 
mængde skal udgøre en bestemt procentdel, der skal 
fastlægges nærmere, af de opkøbte mængder. Der 
udbetales ikke støtte for de pågældende uforarbejdede 
mængder.« 
3. I bilag I, del A, ændres »ex 0806 20 Sultanas og 
korender« til »ex 0806 20 Sultanas, korender og tørrede 
druer af sorterne »Moscatel«.« 
Artikel 2 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og gælder 
umiddelbart i hver medlemsstat.